**RAZPIS ZA SODELOVANJE V KAMPANJI** **Postavi si izziv, premagaj Highlander**

Cilj kampanje je spodbuda in podpora trem posameznikom, ki si želijo izboljšati življenjski slog in stopiti iz cone udobja; z vidika fizične priprave, prehrane in opreme. S strokovno podporo in osebno asistenco svetovalcev se bodo izbrani kandidati pripravili na večdnevno pohodniško avanturo – I feel Slovenia HIGHLANDER Kamnik-Savinja Alps, kjer bodo v treh dneh prehodili 60 kilometrov ali v petih dneh 100 kilometorv trase in nosili s seboj vso potrebno opremo (oblačila, oprema, spalna vreča).

**Kaj pridobiš?**

* Osebno svetovanje in mentorstvo na področju telesne pripravljenosti in prehrane
* Štartnino za I feel Slovenia HIGHLANDER Kamnik Savinja Alps
* Paket sponzorjev (oblačila, oprema)
* Prehranske izdelke za podporo pri pripravah in izvedbi avanture.
* Nepozabno izkušnjo v neokrnjeni naravi s podporo ekipe Highlander.
* Medijsko prepoznavnost in priložnost, da postaneš navdih drugim

**Kdo se lahko prijavi?**

Iščemo tri motivirane posameznike/ce, ki:

* Se trenutno fizično ne čutijo sposobne premagati HIGHLANDER (prehoditi 60 km v treh dneh ali 100 km v 5ih dneh), vendar imajo močno željo po osebni rasti in premagovanju izzivov
* So starejši od 18 let.
* So pripravljeni redno sodelovati v pripravah, upoštevati napotke svetovalcev in uporabljati dodeljeno opremo.
* Se bodo udeležili dveh srečanj v živo (konec maja v Mozirju in 24. junija v Tolminu), ter prireditve I feel Slovenia HIGHLANDER Kamnik Savinja Alps
* So aktivni na družbenih omrežjih in pripravljeni deliti svojo izkušnjo s skupnostjo HIGHLANDER.

**Obveznosti sodelujočih:**

* Aktivno sodelovanje v celotnem programu priprav (redne objave na družbenih medijih (ZOOM srečanja, upoštevanje predlogov svetovalcev)
* Prisotnost na določenih skupinskih treningih in delavnicah (maja 2025 in 24. junija v Tolminu)
* Udeležba na prireditvi I feel Slovenia HIGHLANDER Kamnik Savinja Alps
* Objava vsaj 3 objav in 5 storyjev mesečno na družbenih omrežjih ( Facebook in/ali Instagram in/ali TikTok) o svojem napredku in sodelovanju v kampanji, navedba @highlanderslovenia
* Po zaključku avanture delitev vtisov in izkušenj.
* V primeru neizpolnjevanja obveznosti, bo udeleženec dolžan vrniti materialne dobrine ali njihovo protivrednost v maloprodajnih cenah v eurih.

**Kako se prijaviš?**

Pošlji nam svojo prijavo do **16.4.2025** na <https://forms.gle/CnwDgbHjmg6ajtbn8>

Pridruži se nam in stopi na pot svoje preobrazbe!

**Ekipa I feel Slovenia HIGHLANDER Kamnik-Savinja Alps**